गरूड़ संजीवनी के अनोखे गुणों के कारण यह वैज्ञानिकों के लिए भी शोध का विषय बनी हुई है। यह संजीवनी सर्प की तरह लंबी घुमावदार होती है और पानी के प्रवाह के विपरीत बहने का अनोखा गुण होता है। वैज्ञानिकों का मत है कि सर्पीलाकार होने के कारण ही यह पानी के प्रवाह के विपरीत बहती है। यहां तक कि किसी पानी से भरे हुए बर्तन में गरूड़ संजीवनी रखी हुई है और उसके उपर अलग से पानी डाला जाए तो यह पानी की धार के साथ उपर चढ़ने लगती है।